Graad O: Oefenlopie vir die groot skool | Pre-School | YourParenting
Child » School » Pre-School » Graad O: Oefenlopie vir die groot skool	Graad O: Oefenlopie vir die groot skool
By Shanda Luyt Wat jou kind van die ontvangsjaar kan verwag. Other stories you may find interesting:
Linker- of regterbrein? Hy's nóg vis, nóg vlees: nog nie in die formele klasopset van die groot skool nie, maar ook nie meer in die onskuldige speelwêreld van die kleuterskool nie. Jou kind se graad O-jaar is 'n baie belangrike oefentyd vir selfhelpvaardighede wat volgende jaar as vanselfsprekend beskou sal word. Dit maak hom ook doelgerig gereed vir die akademiese uitdagings wat in graad 1 wag. En jou ondersteuning kan hom daardie hupstoot gee wat dit maklik maak!
Die onderwyseres sal temas gebruik om vaardigheidsontwikkeling te fasiliteer. In die klas sal van jou kind verwag word om betrokke te wees en deel te neem in 'n groep. Hy sal die geleentheid kry om deur spel te leer, sy wêreld uit te brei en met 'n verskeidenheid media te eksperimenteer."Ons het baie pret!" vertel Esmé. "Dis ongelooflik om 'n kind te sien ontwikkel. Hy's soos 'n bolletjie klei in jou hande: Jy druk en skaaf en koester, toon belangstelling en dan druk jy hom weer 'n bietjie vorentoe."